**SVET STARŠEV OŠ ČEPOVAN**

**ČEPOVAN 87**

**5253 ČEPOVAN**

ZAPISNIK SESTANKA SVETA STARŠEV

Sreda, 15.03.2017, ob 17.00 v prostorih OŠ Čepovan.

Prisotni:, Tomaž Kovačič, Alenka Sedej, Agata Slivka, ravnateljica Helena Simčič.

Odsotni: Miroslav Šuligoj Bremec

Dnevni red:

1. organiziran prevoz otrok na relaciji Grgar - Čepovan - Grgar

2. razno

1. Glede na to, da je predsednik sveta staršev Miroslav Šuligoj Bremec odsoten je potrebno najprej izvoliti njegovega namestnika. Člani sveta staršev predlagajo Tomaža Kovačič. Tomaž Kovačič sprejme mesto namestnika predsednika.

**Sklep: Tomaž Kovačič sprejme mesto namestnika predsednika Sveta staršev OŠ Čepovan in ostali člani sveta staršev ga potrdijo.**

1. Prevoz otrok na relaciji Grgar-Čepovan-Grgar

Ravnateljica poda povzetek zapisnika seje Sveta zavoda OŠ Čepovan z dne 23.2.2017. V njem so sprejeli naslednje sklepe:

* v Svet staršev OŠ Čepovan naj bi se imenovalo enega starša otroka vozača,
* vsebina problematike glede prevozov na relaciji Grgar – Čepovan – Grgar se prenese na naslednjo sejo in
* od Sveta staršev OŠ Čepovan zahteva Svet zavoda OŠ Čepovan oblikovanje stališča glede problematike prevozov.

Nato ravnateljica poda kronologijo reševanja problematike prevozov na omenjeni relaciji ( v prilogi zapisnika). Za MONG naj bi bila ta točka o prevozih zaključena s tem, da je ta prevoz plačljiv ter naj šola do 15.2.2017 obvesti starše o financiranju prevozov. Šola je starše v roku seznanila z zahtevo MONG. Ponovno so izračunali na šoli ceno prevoza na relaciji Čepovan-Grgar-Čepovan na otroka, ki se trenutno vozijo na tej relaciji (v prilogi).

Pove, da sta se aktivno vključila v reševanje te problematike tudi svetnika Edbin Skok ter Ljubka Čarko. Svetnikom in na pristojne službe na MONG ter županu je bil poslan dopis za finančno podporo. Odgovor je bil negativen.

Poleg tega ravnateljica pove glede spremenjene zakonodaje prevoznega sredstva za opravljanje šolskih prevozov otrok. Starost prevoznega sredstva ni več omejena. (Mong je zahtevala od ravnateljice uraden dopis glede spremenjene zakonodaje.) Potrebno pa bo upoštevati dotrajanost busa.

Alenka Sedej vpraša, ali imamo možnost pridobitve pravnega mnenja. Ker ustanovitelj ni podal tehtnih argumentov glede plačljivosti prevozov, jim ne smemo kar tako popustiti.

Tomaž Kovačič pripomni, da če bi MONG plačevala za otroke prevoz Grgar-Solkan-Grgar, bi lahko tudi relacijo Grgarja-Čepovan-Grgar. Je le v drugo smer.

**Po razpravi člani Sveta staršev sprejmejo naslednje sklepe:**

* Svet staršev se zavzema za brezplačen prevoz otrok na relaciji Grgar-Čepovan-Grgar in podpira nadaljnje reševanje te problematike;
* Svet staršev se ne strinja z odločitvijo MONG, da je zanje zadeva zaključena;
* Svet staršev zahteva jasen odgovor s strani pristojnih služb MONG, ali je glede prevozov sporna cena ali kaj drugega. Zahtevi naj se priloži s strani OŠ Čepovan izdelan zadnji izračun cene prevozov z dne 14.02.2017. Če je sporna cena, naj predstavijo svoje argumente oz. primerjavo stroškov prevozov otrok na relaciji Grgar-Solkan-Grgar v primerjavi z prevozi na relaciji Grgar-Čepovan-Grgar.

.

1. Razno
* Agata Slivka sprašuje glede zamenjave bus. Ravnateljica pove, da ker trenutno ni vprašljiva starost vozila (12 let), je potrebno najprej rešiti problem kritja prevozov na relaciji Čepovan-Grgar-Čepovan, nato pa podati argumente glede zamenjave-iztrošenost/dotrajanost minibusa.
* Agata Slivka predlaga, da se zapisnik Sveta staršev OŠ Čepovan pošlje vsem članom po elektronski pošti.

Zaključek sestanka: ob 18.30 uri.

Zapisnikar: Predsednik Sveta staršev OŠ Čepovan

Mihaela Murovec Miroslav Šuligoj Bremec

Namestnik predsednika Sveta staršev OŠ Čepovan

Tomaž Kovačič